Document ID: 32005D0748

KOMISJONI OTSUS,
24. oktoober 2005,
millega muudetakse otsust 2002/300/EÜ seoses teatavate piirkondade väljajätmisega Bonamia ostreae ja/või Marteilia refringens'i suhtes heakskiidetud tsoonide loetelust
(teatavaks tehtud numbri K(2005) 4081 all)
(EMPs kohaldatav tekst)
(2005/748/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. jaanuari 1991. aasta direktiivi 91/67/EMÜ, mis käsitleb loomatervishoiunõudeid akvakultuurloomade ja -toodete turuleviimise suhtes, (1) eriti selle artiklit 5,
ning arvestades järgmist:
(1)
Komisjoni 18. aprilli 2002. aasta otsuses 2002/300/EÜ, millega kehtestatakse Bonamia ostreae ja/või Marteilia refringens'i (2) osas heakskiidetud tsoonid, kehtestatakse ühenduse piirkonnad, mida käsitatakse vabana limuse bonamioosist Bonamia ostreae ja/või marteilioosist Marteilia refringens.
(2)
Iirimaa ja Ühendkuningriik teavitasid komisjoni 2005. aasta juuni kirjadega selle kohta, et Lough Foyle’is, s.o Iirimaa ja Põhja-Iirimaa piiri vahelistes rannikuäärsetes vetes, on avastatud Bonamia ostreae. Seda piirkonda käsitleti eelnevalt vabana bonamioosist, kuid edaspidi ei saa kõnealust piirkonda sellest haigusest vabaks lugeda.
(3)
Lisaks esitas Iirimaa taotluse muuta otsuses 2002/300/EÜ bonamioosi osas heakskiidetud tsoonide loetelu, et täpsustada eespool nimetatud haiguse all kannatavate tsoonide geograafilist tähistust. Sellest tulenevalt tuleks tähistus “Logmore, Belmullet” asendada tähistusega “Loughmore, Blacksod Bay”.
(4)
Otsust 2002/300/EÜ tuleks vastavalt muuta.
(5)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2002/300/EÜ lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 24. oktoober 2005

Labels: 0
18
17
6